1 Place Ville-Marie

1 Place Ville-Marie (skr. PVM, známa aj ako Place Ville-Marie, predtým známa ako Royal Bank Tower) je mrakodrap v kanadskom meste Montreal. S výškou  je 4. najvyššou budovou mesta.

Výstavba budovy sa začala v roku 1958. Budova bola navrhnutá architektom Henrym N. Cobbom, jedným zo zakladajúcich členov spoločnosti Pei Cobb Freed & Partners v internacionálnom štýle a bola jednou z prvých Cobbových postavených stavieb. Známa sa stala najmä vďaka svojmu krížovému pôdorysu. Po dokončení v roku 1962 sa stala sídlom Royal Bank of Canada. Od roku 1962 bola najvyššou budovou Kanady až do roku 1964, kedy bola dokončená neďaleká Tour de la Bourse s výškou . V budove sa nachádza 47 poschodí a 32 výťahov, podlahová plocha budovy je 95 922 m2. V základni sa nachádzajú vstupy do montrealského podzemného mesta a do montrealského metra.

Iné projekty

Zdroj 

Architektúra z 1962
Mrakodrapy v Montreale